laion/Wikipedia-Exotic huggingface dataset:
קאליאס (מצביא)

קאליאס, (ביוונית: Καλλίας; המאה ה-5 לפנה"ס) היה מצביא אתונאי שפיקד על הכוחות האתונאים בקרב פוטידאה. בשנת 432 לפנה"ס, חימשה אתונה שלושים ספינות ו-1,000 הופליטים תחת פיקודו של ארכסטראטוס, ושלחה אותם אל כלקידיקי במטרה להעניש מרד של פוטידאה שפרץ בתמיכת מוקדון וקורינתוס. אולם כשהגיע אל כלקידיקי גילה ארכסטראטוס שכל ערי כלקידיקי כבר התמרדו והתאגדו נגד אתונה, ומכיוון שהיה בנחיתות מספרית תקף את מוקדון במקום. במוקדון התחברו אליו דרדאס, ופיליפוס, קרובי משפחתו של פרדיקאס השני, מלך מוקדון שמרדו בו. האתונאים מינו את קאליאס שהיה בנו של אדם בשם קאליאדס, כמפקד של 40 ספינות ו-2,000 הופליטים שיצאו לסייע לארכסטראטוס. יחד אתו פיקדו על חיל המשלוח עוד ארבעה מפקדים ששמותיהם אינם ידועים. הם התחברו עם הכוח של ארכסטראטוס שכבש את תרמי, וצר על פידנה. פרדיקאס מלך מוקדון, שידע שאתונה במצב קשה הציע לכרות הסכם שלום, בלית ברירה הסכימו האתונאים, כיוון שמצב העניינים בפוטידאה חייב אותם לחזור לכלקידיקי. אליהם הצטרפו 600 פרשים מוקדונים תחת פיקודם של פיליפוס אחיו של פרדיקאס, ושל פאוסניאס בן דודו של פרדיקאס. שניהם לפני כן היו בין המורדים בפרדיקאס, ולכן האתונאים יכלו לסמוך על נאמנותם גם במקרה שפרדיקאס יעתיק את נאמנותו. הם כבשו את העיר ברויאה, אולם נכשלו בכיבוש העיר סטרפסה. לאחר סטרפסה הם צעדו עוד שלושה ימים כשבמקביל הספינות שטו בים. כעבור שלושה ימים הגיעו לגיגונוס הסמוכה לפוטידאה. בינתיים, פרדיקאס שוב בגד באתונאים והגיע עם 200 פרשים מוקדונים לפוטידאה. הקורינתים, הפוטידאים, והמוקדונים, בחרו למפקד הראשי של כוחות בעלי הברית את אריסטאס. הוא הקים את מחנהו במיצר בכיוון אולינתוס. תוכניתו הייתה כדלהלן, עיקר הכוח המורכב מכלקידיקים וקורינתים יעכב את הכוח האתונאי במיצר. בזמן שפרדיקאס ופרשיו המוקדונים יחנו באולינתוס וברגע המתאים יתקפו מהעורף את האתונאים. אולם תוקידידס מספר שקאליאס חזה מראש מהלך זה והתריע בפני חבריו לפיקוד על כך. האתונאים הציבו את הפרשים המוקדונים בכיוון אולינתוס, כך שפרדיקאס היסס לתקוף וקרב פוטידאה הסתיים בניצחון אתונאי. אם כי קאליאס מת בקרב. קרב פוטידאה. הרקע למלחמה הפלופונסית. תוקידידס. תולדות מלחמת פילופוניס. תרגם מיוונית והוסיף הערות א"א הלוי. הקדים מבוא א' פוקס. ירושלים, מוסד ביאליק, תשי"ט (1959). משה עמית, תולדות יוון הקלאסית, הוצאת מאגנס, תשס"ב (הספר בקטלוג ULI) קאליאס, באתר אנציקלופדיה בריטניקה (באנגלית) תוקידידס, ספר ראשון, 57. תוקידידס, ספר ראשון, 59. תוקידידס, ספר ראשון, 60. תוקידידס, ספר ראשון, 61. תוקידידס, ספר ראשון, 62. תוקידידס, ספר ראשון, 63.
סן-בריס-סו-פורה

סן-בריס-סו-פורה (בצרפתית Saint-Brice-sous-Forêt ‏האזנה‏Ⓘ‏) היא קומונה בעלת 14,000 תושבים, בפרווריה הצפוניים של פריז, השוכנת במרחק של 16.5 קילומטר ממרכז פריז. הקומונה שייכת לקנטון אקואה, ברובע סרסל, במחוז ואל ד'אואז, בחבל איל-דה-פראנס. קרבתה של העיר לעיר סרסל בה ישנה קהילה יהודית גדולה, גרמה לכך שגם בסן-ברי ישנה קהילה יהודית מכובדת. הסופרת האמריקאית אדית וורטון התגוררה בעיר משנת 1919 ועד למותה בשנת 1937, והרחוב בו התגוררה נקרא כיום על שמה. הסוריאליסט פאול אלוארד. מדיה וקבצים בנושא סן-בריס-סו-פורה בוויקישיתוף אתר האינטרנט הרשמי של סן-בריס-סו-פורה
קירילוס מירושלים

קירילוס מירושלים (ביוונית: Κύριλλος Α΄ Ἱεροσολύμων; ‏313 – 386) היה קדוש נוצרי ואחד ממורי הכנסייה. מ-348, שנים ספורות אחרי שקונסטנטינוס הפך את הנצרות לדת מותרת באימפריה הרומית, ועד מותו כיהן כבישוף השלישי של ירושלים. קירילוס נולד בירושלים או סביבתה. לבישוף ירושלים התמנה בתמיכת של המטרופוליט של בישופות קיסריה, אקאיוס (אנ'), שהיה איש הדת הבכיר בארץ ישראל. אולם עד מהרה התגלעו מחלוקות בין קירילוס ואקאיוס. למחלוקות אלה היה בסיס תאולוגי, קירילוס השתייך לזרם האורתודוקסי השמרני, בעוד אקאיוס אחז בתפיסות המזוהות עם האריאניות. בנוסף, החלה באותה העת היריבות על הבכורה בארץ הקודש בין קיסריה וירושלים. לפיכך הדיח אקאיוס את קירילוס במספר הזדמנויות בטענות שונות. בשנת 381 נכח קירילוס בוועידת קונסטנטינופול הראשונה. ב-1883 הכתיר אותו האפיפיור לאו השלושה עשר לאחד ממורי הכנסייה. יצירתו העיקרית של קירילוס היא 23 הדרשות ללוטכומנים (המועמדים לטבילה לנצרות). הדרשות, שנישאו כנראה לפני חג הפסחא של שנת 348 בכנסיית הקבר מוקדשות להסבר עיקרי האמונה על דרך הקטכיזם, שקירילוס היה בין מייסדיו (מדריך אמונה הבנוי במתכונת של שאלות ותשובות). כל דרשה עוסקת במושג אחר: הטבילה, האמונה, אחדות האל (כלומר הדוקטרינה של ועידת ניקיאה לפיה האב והבן דומים בכל על פי טבעם), האב, ההשגחה, ישו המשיח, התגשמותו של ישו, צליבתו וקבורתו, תחייתו, חזרתו באחרית הימים, רוח הקודש ותחיית המתים. בנוסף, מעיד קירילוס על מסורת סודית בעל פה בנוגע לענייני אמונה מסוימים המועברת למאמינים בלבד ("מסתורין" או disdpiina arcani בלטינית), שאינו מעלה על הכתב ושאבדה מאז. מדיה וקבצים בנושא קירילוס מירושלים בוויקישיתוף 23 הדרשות של קירילוס, באתר New Advent קירילוס, מתוך: ספר ירושלים: התקופה הרומית והביזאנטית, יד יצחק בן-צבי, פרק חמישה־עשר מקירילוס ועד לסופתניוס: הספרות הנוצרית בירושלים הביזאנטית קירילוס מירושלים, באתר אנציקלופדיה בריטניקה (באנגלית) סוזומנוס, היסטוריה כנסייתית, ספר 4 פרק 25, עמ' 76–77 ב-PDF (באנגלית)
סימונטה סומרוגה

סימונטה סומרוגה (Simonetta Sommaruga; נולדה ב-14 במאי 1960) היא פוליטיקאית שווייצרית מן המפלגה הסוציאל-דמוקרטית, שכיהנה כנשיאת המדינה לשנת 2020 ובנוסף כשרת הסביבה, התחבורה, האנרגיה והתקשורת של שווייץ. גם בשנת 2015 כיהנה כנשיאה. סומרוגה נולדה בעיר צוג וגדלה בקנטון ארגאו. למדה פסנתר בבית הספר למוזיקה של לוצרן, ברומא ובאוניברסיטת סטנפורד שבארצות הברית וכן למדה אנגלית ולימודים ספרדיים באוניברסיטת פריבור. משנת 1993 עד 1999 שימשה כמנהלת הקרן השווייצרית להגנת הצרכן, ומשנת 2000 עד 2010 הייתה נשיאת הקרן. בשנת 2003 הייתה גם לנשיאת ארגון הסיוע Swissaid. בהמשך כיהנה כדירקטורית במספר חברות נוספות עד לבחירתה לכהונה במועצת הברית של שווייץ. בשנים 1997 עד 2005 הייתה חברת מועצת עיריית קוניץ וניהלה את מחלקות הכבאות וההגנה האזרחית בה. ב-1999 נבחרה לחברת המועצה הלאומית, הבית התחתון של אספת הברית של שווייץ. ב-2003 נבחרה למועצת הקנטונים, הבית העליון של אספת הברית, שם ייצגה את קנטון ברן. בספטמבר 2010 נבחרה סומרוגה לחברת המועצה הפדרלית (ממשלת שווייץ). בשלהי אותה שנה נכנסה לתפקידה כראש המחלקה הפדרלית למשפטים ומשטרה. ב-2019 עברה לכהן כשרת הסביבה, התחבורה, האנרגיה והתקשורת. במהלך שנת 2014 שימשה כסגניתו של נשיא שווייץ באותה שנה, דידייה בורקהלטר. ב-3 בדצמבר 2014 בחרה בה אספת הברית לשמש כנשיאת שווייץ במהלך שנת 2015. בראשית 2016 סיימה את כהונתה והוחלפה על ידי יוהאן שניידר-אמאן. בשנת 2019 כיהנה כסגנית הנשיא ובשנת 2020 כיהנה בשנית כנשיאה. בסוף שנת 2022 סיימה את כהונתה במועצה הפדרלית של שווייץ. סומרוגה נשואה לסופר לוקאס הרטמן (Lukas Hartmann). היא דוברת חמש שפות (גרמנית, צרפתית, איטלקית, אנגלית וספרדית). מדיה וקבצים בנושא סימונטה סומרוגה בוויקישיתוף סימונטה סומרוגה, ברשת החברתית אקס (טוויטר) סימונטה סומרוגה, ברשת החברתית אינסטגרם סימונטה סומרוגה באתר מועצת הברית של שווייץ
מרי נורטון

מרי נורטון (באנגלית: Mary Norton;‏ 10 בדצמבר 1903–29 באוגוסט 1992) הייתה סופרת ילדים בריטית. מרי נורטון נודעת בעיקר בסדרת ספרי הלקחנים (The Borrowers). ספרה הראשון, The Magic Bedknobs, or How to Become a Witch in Ten Easy Lessons יצא לאור בשנת 1943 ויחד עם המשכו, Bonfires and Broomsticks היה לסרט של חברת וולט דיסני בשם "המיטה המעופפת". המיטה המעופפת הוצאת רמדור, תרגמה שלומית קדם – תרגום המבוסס על העיבוד הקולנועי מבית אולפני דיסני. יצא לאור בשנת 1977. מו"ל: אוקיינוס ומודן. תרגם מאנגלית יואב אבני. יצא לאור בשנת 2023, תרגום ראשון לעברית של היצירה המלאה לעברית. הלקחנים, הוצאת זב"מ, תרגמה יוכבד פרימן הלקחנים בשדות, הוצאת זב"מ, תרגמה יוכבד פרימן הלקחנים על המים, הוצאת זב"מ, תרגמה יוכבד פרימן הלקחנים באוויר, הוצאת זב"מ, תרגמה יוכבד פרימן ניצחון הלקחנים, הוצאת זב"מ, תרגמה יוכבד פרימן מרי נורטון, באתר אנציקלופדיה בריטניקה (באנגלית) מרי נורטון (1903-1992), דף שער בספרייה הלאומית מרי נורטון, באתר "Find a Grave" (באנגלית) מרי נורטון, במסד הנתונים הקולנועיים IMDb (באנגלית) דוד רפ, מרי נורטון לא לוקחת את עצמה ואת סוגת הפנטזיה ברצינות תהומית, באתר הארץ, 21 ביוני 2023
גיום אוארו

גיום אוארו (בצרפתית: Guillaume Hoarau; נולד ב-5 במרץ 1984) הוא כדורגלן צרפתי המשחק בעמדת החלוץ. אוארו החל את קריירת הכדורגל שלו במחלקת הנוער של סן פיירואז מראוניון. בינואר 2004 הצטרף ללה הבר. ב-12 במאי 2004 ערך את הופעת הבכורה שלו בלה הבר בהפסד 1–2 נגד שאטורו. בעונת 2005/2006 קיבל יותר הזדמנויות בהרכב והוא הבקיע 5 שערים ב-28 משחקים. בתחילת עונת 2006/2007 הוא הושאל לגוניון, לפני כן הוא הספיק לרשום עוד 5 הופעות. בעונת 2007/2008 חזר ללה הבר ובעונה זו הפך למלך השערים של הליגה ועלה עם קבוצתו לליגת העל. בקיץ 2008 חתם בפריז סן-ז'רמן כמחליפו של פאולטה. ב-9 באוגוסט 2008 ערך את הופעת הבכורה שלו בפריז בהפסד 0–1 נגד מונקו. שבוע לאחר מכן הבקיע את שער הבכורה שלו בניצחון 0–1 נגד בורדו. ב-18 בפברואר 2009 הבקיע את שער הבכורה שלו במסגרת אירופית נגד וולפסבורג במסגרת גביע אופ"א. את עונתו הראשונה במועדון סיים אוארו עם 20 שערים ב-45 הופעות בכל המסגרות והיה שותף לאחת מעונות השיא של המועדון שכללה מקום שני בליגה והגעה לרבע גמר גביע אופ"א. לאחר הגעתו של קווין גאמיירו בקיץ 2011, התערער מעמדו של אוארו גם עקב פציעות חוזרות. ב-9 בינואר 2013 חתם בדאליין אארבין הסינית. ב-30 במרץ 2013 הבקיע את שער הבכורה שלו בליגה הסינית בתיקו 3-3 נגד שאנגחאי SIPG. לאחר שלא הצליח להטביע את חותמו בסין שוחרר בתום עונת 2013 וחתם בז'ירונדן דה בורדו. בקיץ 2014 חתם ביאנג בויז ברן השווייצרית. ב-18 בספטמבר 2020 חתם אוארו בפ.צ. סיון. בקיץ 2022 חזר לראוניון וחתם בסנט-פיירואז. ב-11 באוגוסט 2010 הוא ערך את הופעת הבכורה שלו בנבחרת צרפת בהפסד 1–2 לנורווגיה. לזכותו של אוארו 5 הופעות ללא שער במדי נבחרת צרפת. בנוסף אוארו משחק בנבחרת ראוניון. לה הבר אליפות הליגה הצרפתית השנייה: 2007/2008 פריז סן-ז'רמן אליפות צרפת: 2012/2013 הגביע הצרפתי: 2009/2010 יאנג בויז ברן אליפות שווייץ (3): 2017/2018, 2018/2019, 2019/2020 הגביע השווייצרי: 2019/2020 אישיים מלך השערים של ליגה 2: 2007/2008 מלך השערים של ליגת העל השווייצרית: 2018/2019 מדיה וקבצים בנושא גיום אוארו בוויקישיתוף גיום אוארו, ברשת החברתית אקס (טוויטר) גיום אוארו, ברשת החברתית אינסטגרם גיום אוארו, באתר Transfermarkt גיום אוארו, באתר Soccerway גיום אוארו, באתר BDFutbol גיום אוארו, באתר WorldFootball.net גיום אוארו, באתר National Football Teams גיום אוארו, באתר FootballDatabase.eu גיום אוארו, באתר ESPN
כריסטינה מור

כריסטינה מוּר (באנגלית: Christina Moore; נולדה ב-12 באפריל 1973) היא שחקנית, קומיקאית, דוגמנית ומעצבת אופנה אמריקאית. היא ידועה בין היתר בשל השתתפותה בסדרות הטלוויזיה "מד טי.וי", "מופע שנות ה-70" ו"הות'ורן". כריסטינה נולדה בפאלאטיין, אילינוי שבארצות הברית. בצעירותה שרה והופיעה בכנסייה של משפחתה ובתיאטרון מוזיקלי בתיכון. לאחר סיום לימודי תיאטרון באוניברסיטת וסליאן באילינוי עברה ללוס אנג'לס לשם פיתוח קריירת המשחק שלה. בשנת 1996 התארחה בנשואים פלוס ובוורלי הילס 90210. בשנים הבאות קיבלה תפקידים קטנים במספר סדרות וסרטים. ב-2002 הצטרפה לצוות התוכנית מד טי.וי. במסגרת התוכנית ביצעה חיקויים של סלבריטאיות, ביניהן כריסטינה אגילרה, שאנון אליזבת, שרון סטון ובריטני מרפי. בסיום העונה עזבה את התוכנית לטובת מופע שנות ה-70, שם החליפה את ליסה רובין קלי בתפקיד לורי פורמן. ב-2004 השתתפה בסרט הקולנוע שיגעון בנהר. ב-2005 כיכבה בסדרה "רכוש חם", קומדיית מצבים בת 13 פרקים. בשנת 2008 החלה לגלם את אימה של נעמי קלארק בסדרה 90210, והופיעה ב-11 מפרקי הסדרה. בשנים 2009–2011 השתתפה בסדרת הטלוויזיה הות'ורן, כאשר בשתי העונות הראשונות קיבלה תפקיד ראשי ובעונה השלישית התארחה. בשנים 2011–2015 גילמה את האם במשפחת רוס בסדרה ג'סי. בין השנים 2012–2014 גילמה את אפריל, אחותה הקטנה של ונסה בקסטר, בסיטקום "גבר מי שנשאר אחרון". ביולי 2008 נישאה לשחקן ג'ון דוסי. בשנת 2015 כתבה את התסריט לסרט "Running Wild". בסרט יככבו טומי פלנגן, ג'ייסון לואיס ושרון סטון. בשנת 2017, חזרה לגלם לתפקיד אורח את האם במשפחת רוס בסדרה קיקיוואקה: מחנה קיץ. מדיה וקבצים בנושא כריסטינה מור בוויקישיתוף כריסטינה מור, במסד הנתונים הקולנועיים IMDb (באנגלית) כריסטינה מור, באתר AllMovie (באנגלית) כריסטינה מור, במסד הנתונים הקולנועיים KinoPoisk (ברוסית)
אמיר האדז'יץ'

אמיר האדז'יץ' (בבוסנית: Emir Hadžić; נולד ב-19 ביולי 1984) הוא כדורגלן עבר בוסני ששיחק בעמדת החלוץ. האדז'יץ' התחיל את הקריירה שלו ברודאר קאקאן המייצגת את עיר הולדתו. לאחר שעבר בז'לייזניצ'אר סרייבו, צליה וצ'ליק זניצה, הוא חתם בקיץ 2009 בפאנטוליקוס. ב-19 ביולי 2010 חתם באיסטרה 1961. לאחר שלאר זכה לדקות משחק, חזר בינואר 2011 לצ'ליק זניצה. ב-30 בינואר 2012 חתם בבודפשט הונבד. בקיץ 2012 חתם בסרייבו והיה מלך השערים של הליגה בעונת 2012/2013 עם 20 שערים. ב-5 ביוני 2013 חתם בהפועל ניר רמת השרון, אך בסיום העונה ירד עם המועדון להליגה הלאומית. בקיץ 2014 חתם בהפועל עכו לשנתיים, אך שוחרר כבר ביולי 2015, עם פיצוי של 300 אלף שקל. לאחר מכן עבר לאולימפיק סרייבו. בתום עונת 2016/2017 פרש מכדורגל. לזכותו של האדז'יץ' 3 הופעות בנבחרת בוסניה והרצגובינה. אמיר האדז'יץ', באתר ההתאחדות לכדורגל בישראל אמיר האדז'יץ', באתר Transfermarkt אמיר האדז'יץ', באתר Soccerway אמיר האדז'יץ', באתר WorldFootball.net אמיר האדז'יץ', באתר National Football Teams אמיר האדז'יץ', באתר FootballDatabase.eu פרופיל המאמן, באתר Transfermarkt איתן גליקמן, אמיר חאדז'יץ' חתם לשנתיים בהפועל עכו, באתר ynet, 15 במאי 2014 דורון בן דור, ‏דור כוכב הושאל לעכו, מירקו אורמוש צפוי לחתום, באתר ONE‏, 6 ביולי 2015
ג'ואן קלארק

ג'ואן קלארק (באנגלית: Joan Clarke;‏ 24 ביוני 1917 - 4 בספטמבר 1996) הייתה קריפטואנליסטית ונומיסמטיקאית אנגלית, הידועה בעיקר בהשתתפותה בעבודה בבלצ'לי פארק על פיצוח האניגמה - מכונת הצפנה שהייתה בשימוש הצבא הגרמני בזמן מלחמת העולם השנייה. על כך זכתה ב-1947 בעיטור חברה במסדר האימפריה הבריטית. קלארק נולדה ב-24 ביוני 1917 בלונדון כבתם הצעירה של דורותי וויליאם קלארק שהיה כומר. היו לה שלושה אחים ואחות. היא עסקה בתחביבים כמו שחמט, בוטניקה וסריגה. למדה בבית ספר לבנות בדרום לונדון, ובזכות הישגיה זכתה במלגה ללימודים באוניברסיטת קיימברידג'. היא למדה שם מתמטיקה בקולג' ניוהאם לבנות וקיבלה את הציונים הגבוהים בכיתה במספר מקצועות. עם זאת, לא הוסמכה בתואר רשמי של האוניברסיטה, בגלל מדיניותה של זו להסמיך רק גברים, מדיניות שהתקיימה עד 1948. ביוני 1940 גויסה קלארק לבית הספר לצפנים של המודיעין הבריטי על ידי גורדון ולצ'מן שהכיר אותה בקיימברידג'. היא עבדה בבלצ'לי פארק בצריף 8 והייתה בצוות שעסק בשימוש בשיטת הבנבוריסמוס שפיתח אלן טיורינג כדי לצמצם את הצורך במכונת הבומב. ב-1944 קודמה לסגנית מנהל צריף 8. בעבודתה שם השׂתכרה פחות מהגברים סביבה וחשה שעליה להיאבק על קידום אך ורק בשל מינה. במהלך עבודתה התחברה מאוד עם אלן טיורינג והם בילו יחד הרבה מזמנם החופשי. טיורינג כמנהל קבע את משמרות העבודה שלה כך שיחפפו לשלו. באביב 1941 הציע לה טיורינג נישואין וזמן קצר לאחר מכן הציג אותה בפני משפחתו. לאחר שהתוודה בפניה על היותו הומוסקסואל, החליט שאינו יכול להינשא לה ונפרד ממנה בקיץ באותה שנה. למרות זאת, נמשכו יחסי החברות שלהם והקשר ביניהם נמשך עד מותו של טיורינג. לאחר מלחמת העולם השנייה המשיכה קלארק לעבוד במטה התקשורת הממשלתית ופגשה שם את ג'ון מארי (Murray), לוטננט קולונל בדימוס ששירת בהודו בזמן המלחמה. הם נישאו ב-26 ביולי 1952 וזמן קצר לאחר מכן פרש מארי מעבודתו והזוג עבר לגור בסקוטלנד. ב-1962 הם חזרו לעבוד במטה התקשורת הממשלתית וקלארק עבדה שם עד לפרישתה בגיל 60 בשנת 1977. עיסוקה בנומיסמטיקה התרחב עם השנים וכלל מחקר שזיכה אותה במדליית זהב של החברה הנומיסמטית הבריטית. לאחר מות בעלה ב-1986, עברה להתגורר בהדינגטון, אוקספורדשייר. בנוסף להמשך עיסוקה בנומיסמטיקה, עבדה על תיעוד ההיסטוריה של מלחמת העולם השנייה במשרד למידע במגזר הציבורי (Office of Public Sector Information) וסייעה בתיעוד תהליך פענוח הצפנים בבלצ'לי פארק. ב-4 בספטמבר 1996 נפטרה בביתה בהדינגטון. בשנת 2014 הופק הסרט "משחק החיקוי", דרמה בריטית המבוססת, באופן חופשי למדי, על פרטים עיקריים מהביוגרפיה של טיורינג. את דמותה של קלארק גילמה קירה נייטלי. הסרט זכה בפרס בחירת הקהל בפסטיבל הסרטים הבינלאומי בטורונטו ובפרס אוסקר לתסריט המעובד הטוב ביותר. ג'ואן קלארק, באתר MacTutor (באנגלית) הספד על קלארק באתר החברה הנומיסמטית הבריטית ריאיון עם קלארק, סרטון באתר יוטיוב ג'ואן קלארק, באתר "Find a Grave" (באנגלית) כתבה על קלארק באתר BBC ביוגרפיה של ג'ואן קלארק, באתר MacTutor (באנגלית) הספד על ג'ון מארי
פיילי

האם התכוונתם ל... גרייס פיילי – סופרת יהודייה אמריקאית ויליאם פיילי – תאולוג נוצרי ופילוסוף אנגלי ויליאם ס. פיילי – בעליה של רשת השידור CBS ברברה "בייב" פיילי – אשת חברה ניו-יורקית, אשתו של ויליאם ס. פיילי ובתו של הארווי קושינג נינה פיילי – קריקטוריסטית, מאיירת, אנימטורית, ופעילת תרבות חופשית אמריקאית פילי
Bitch Better Have My Money

Bitch Better Have My Money הוא שיר של הזמרת הברבדית ריהאנה שיצא ב-26 במרץ 2015. הוא נכתב על ידי ג'מילה פיארה, ריהאנה וטראוויס סקוט והופק על ידי קניה וסט, WondaGurl ו-Deputy. השיר משתייך לז'אנר הטראפ (שילוב של היפ הופ וקראנק) עם קצב היפ הופ ומייצג יציאה מוזיקלית בולטת מהסינגל הקודם, "FourFiveSeconds". מבקרי המוזיקה נתנו לשיר ביקורות חיוביות מעורבות; למרות שהשיר קליט ומתאים למועדון, הוא לא ברמה של הסינגל הקודם. ב-2 ביולי פורסם הווידאו קליפ של השיר. ביוני 2020 הגיע השיר ל-500 מיליון השמעות בפלטפורמת הסטרימינג ספוטיפיי. ריהאנה הופיעה עם השיר לראשונה בטקס פרסי ה-iHeartRadio, ב-2 ב-29 במרץ 2015. בשנת 2015,להקנת הנו מטאל, קורן ביצעה גרסת רמיקס לשיר והעלתה אותו לעמוד היוטיוב שלה. מידע על היצירה "Bitch Better Have My Money" באתר מיוזיק בריינז מידע על הסינגל "Bitch Better Have My Money" באתר מיוזיק בריינז מידע על היצירה "Bitch Better Have My Money" באתר Discogs סרטון השיר "Bitch Better Have My Money" באתר יוטיוב Chad ChildersChad Childers, Korn Remix Rihanna's 'Bitch Better Have My Money', Loudwire (באנגלית) מידע על Bitch Better Have My Money, באתר המצעד האוסטרי, ארכיון מידע על Bitch Better Have My Money, באתר המצעד האיטלקי, ארכיון מידע על Bitch Better Have My Money, באתר המצעד הגרמני מידע על Bitch Better Have My Money, באתר מצעד דנמרק מידע על Bitch Better Have My Money, באתר המצעד הנורווגי מידע על Bitch Better Have My Money, באתר המצעד של ניו זילנד מידע על Bitch Better Have My Money, באתר המצעד הספרדי מידע על Bitch Better Have My Money, באתר המצעד הפיני מידע על Bitch Better Have My Money, באתר המצעד הצרפתי, ארכיון מידע על Bitch Better Have My Money, באתר המצעד השוודי Gold & Platinum, RIAA (באנגלית אמריקאית)
קיר לאוטרברונן

קיר לאוטרברונן (בגרמנית: Lauterbrunnen Wand) הוא צוק באלפים הברניים המתנשא בכיוון צפון מזרח לאורך עמק לאוטרברונן בקנטון ברן בשווייץ. הקיר נמתח באורך של 8 קילומטר מהר הגלטשרהורן (3,983) במזרח דרך האבנפלו (3,962) המיטאגהורן (3,897) הגרוסהורן (3,754) ועד הלאוטרברונן ברייטהורן (3,785) במערב, שם מסתיים הרכס במעבר המפריד בין הלאוטרברונן ברייטהורן והצ'ינגלהורן. הצוק נקרא על שם העיירה לאוטרברונן השוכנת למרגלותיו בעמק לאוטרברונן. ב-12 באפריל 2007 התרסק מטוס טורנדו של הלופטוואפה, חיל האוויר הגרמני, אל תוך הקיר בין המיטאגהורן והאבנפלו, טייס המטוס נהרג במקום ואילו טייס המשנה הצליח להימלט מהמטוס וחולץ על ידי צוותי הצלה. תמונות ומידע על הרכס באתר summitpost תמונות מהתרסקות המטוס הגרמני
גביע דייוויס 2002

גביע דייוויס 2002 הייתה התחרות ה-91 במניין מאז ייסוד התחרות. לתחרות נרשמו 130 נבחרות. התחרות נערכה בחסות חברת BNP פריבה. מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון. המשחק על התואר התקיים בין נבחרת רוסיה לבין נבחרת צרפת בפריז. הוא הסתיים עם התוצאה 2:3 לטובת רוסיה. בכך הם זכו בגביע בפעם הראשונה. בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים: אוסטרליה, ברזיל, גרמניה בריטניה, הולנד ושווייץ נותרו בבית העליון בלגיה, ורומניה עלו לבית העליון סלובקיה, ומרוקו ירדו לבתים האזוריים בתחרות שנת 2002, נבחרת ישראל שיחקה בבית אירופה-1. במשחקה הראשון היא שובצה נגד נבחרת אוסטריה. לאחר הפסד זה, נבחרת ישראל שיחקה נגד נבחרת יוון. בעקבות הניצחון נבחרת ישראל נותרה בבית אירופה-1 גם למשחקי 2003. מדיה וקבצים בנושא גביע דייוויס 2002 בוויקישיתוף אתר התחרות
יצרן ראשוני

יצרן ראשוני הוא יצור במערכת אקולוגית, כמו צמח, המייצר את מזונו – חומרים אורגניים – מחומרים אנאורגניים מסביבתו. יצרנים ראשוניים הם אורגניזמים במערכת אקולוגית המייצרים ביומסה מתרכובות אי-אורגניות (אוטוטרופיים). כמעט בכל המקרים אלו הם יצורים חיים המבצעים פוטוסינתזה באמצעות האור (צמחים, אצות כחוליות ומספר אורגניזמים חד תאיים אחרים). עם זאת, יש דוגמאות של ארכיאה (אורגניזמים חד תאיים) שמייצרות ביומסה מהחמצון של תרכובות כימיות אי-אורגניות (כימו אוטוטרופיים) בנביעות הידרותרמיות במעמקי האוקיינוס. פטריות ואורגניזמים אחרים שבונים את הביומסה שלהם מחמצון חומרים אורגניים נקראים מפרקים ואינם יצרנים ראשוניים. עם זאת, חזזיות החיות באקלים טונדרה הן דוגמה יוצאת דופן של יצרן ראשוני שמשלב פוטוסינתזה על ידי אצות המוגנות על ידי פטריות מפרקות (או בנוסף קיבוע חנקן על ידי אצות כחוליות). צומח אוטוטרוף רמת הזנה פירמידת מזון אקולוגית זהרי מיכאל, כל עולם הצמחים, עם עובד, 1978 פירמידת מזון אקולוגית, באתר (מטח)
אנדראס ויימן

אנדראס ויימן (בגרמנית: Andreas Weimann, נולד ב-5 באוגוסט 1991) הוא כדורגלן אוסטרי המשחק בבלקברן רוברס מהצ'מפיונשיפ. ויימן התחיל את הקריירה שלו במחלקת הנוער של ראפיד וינה ובגיל 16 הצטרף לקבוצת המילואים של אסטון וילה. לאחר שהצטיין בקבוצת המילואים חתם על חוזה לשנתיים במועדון. ב-8 במאי 2010, ערך ויימן את הופעת הבכורה שלו במועדון נגד בלקברן רוברס. ב-19 באוגוסט 2010 ערך את הופעת הבכורה שלו במסגרת הליגה האירופית נגד ראפיד וינה כאשר נכנס כמחליף, אך כעבור 3 דקות הוא נפצע וחזר לשחק רק בינואר 2011. ב-19 בינואר 2011, הושאל לווטפורד עד לסיום העונה. הוא ערך את הופעת הבכורה שלו לווטפורד בהפסד לברייטון במסגרת הגביע האנגלי. ב-1 בפברואר 2011 ערך את הופעת הבכורה שלו בליגה נגד קריסטל פאלאס, ובאותו משחק גם כבש את שער הבכורה שלו במועדון. ב-26 באוגוסט האריך את חוזהו באסטון וילה עד 2014 והושאל שוב לווטפורד עד לינואר 2012. ב-10 במרץ 2012 הבקיע את שער הבכורה שלו באסטון וילה בדקה ה-92 שנתן ניצחון 0–1 לקבוצתו. ב-10 בנובמבר 2012 הבקיע צמד בהפסד 2–3 נגד מנצ'סטר יונייטד. ב-3 במאי 2014 הבקיע צמד בניצחון 1–3 נגד האל סיטי שהבטיח לקבוצתו עוד עונה בפרמייר ליג. ב-18 ביוני 2015 חתם לארבע שנים בדרבי קאונטי מהצ'מפיונשיפ. ב-8 באוגוסט 2015 ערך את הופעתו הבכורה בקבוצה כשעלה כמחליף, בתיקו 0-0 נגד בולטון וונדררס. ב-31 באוקטובר 2015 כבש את שערו הראשון בקבוצה בניצחון 0–3 על רות'רהאם יונייטד. בינואר 2017 הושאל וולברהמפטון וונדררס. ב-3 ביולי 2018 חתם בבריסטול סיטי לשלוש עונות עם אופציה לעונה נוספת. בינואר 2024 הושאל לוסט ברומיץ' אלביון. ב-1 באוגוסט 2024 חתם בבלקברן רוברס. ויימן שיחק עבור כל הנבחרות הצעירות של אוסטריה. ב-12 באוקטובר 2012, ערך את הופעת הבכורה שלו בנבחרת הבוגרת בתיקו 0-0 נגד קזחסטן. ויימן טרם כבש את שער הבכורה שלו בנבחרת. מדיה וקבצים בנושא אנדראס ויימן בוויקישיתוף אתר האינטרנט הרשמי של אנדראס ויימן אנדראס ויימן, באתר Transfermarkt אנדראס ויימן, באתר Soccerway אנדראס ויימן, באתר BDFutbol אנדראס ויימן, באתר WorldFootball.net אנדראס ויימן, באתר National Football Teams אנדראס ויימן, באתר FootballDatabase.eu
תקייה

המונח "תקיה" מפנה לכאן. לערך העוסק באביזר המשרדי, ראו תיקיה. תַּקִייַה (בערבית: تقیة, בתעתיק מדויק: תקיה) היא מושג באסלאם, שמשמעותו "זהירות", "חשש" או "הסתתרות". התקייה מאפשרת למאמין להסתיר את אמונתו או לא למלא את מצוות הדת בשעת מצוקה או דחק. מקובלת בעיקר אצל האסלאם השיעי. באסלאם הסוני לא היה שימוש נרחב בתקייה, שכן הסונים נהנו לרוב מעמדה שליטה וחזקה. לעומת זאת, התקייה הייתה מקובלת בקרב השיעים, שנאלצו פעמים רבות להסתיר את אמונתם הדתית תחת שלטון סוני מכביד. המאמין הנמצא בסכנת חיים יכול להעמיד פנים כלפי חוץ, אך לשוב ולהציג את אמונתו משחלפה הסכנה. השימוש בתקייה רווח גם בדתות שמחוץ לאסלאם, למשל אצל הדרוזים ואצל הבאבים-בהאים. ניתן לזהות כמה פסוקי קוראן כבסיס לעקרון התקייה, ביניהם: "אתם המאמינים! אל תבקשו עזר מהבוגדים, אם יש מאמינים בכם; כל עושה זאת, אין ישועתה לו באלהים; רק אם תיראו מהם" (סורה 3 (סורת אאל עמראן), פסוק 28). "נסיבות חמורות עלולות לחייב מוסלמים לפייס כופרים כאמצעי זהירות, גם אם מצטיירים כמחללי האסלאם" (סורה 16 (סורת א-נחל), פסוק 106). "אללה לא יבדוק את שבועותיך חסרות-ההיגיון, אלא את כוונות לבך" (סורה 2 (סורת אל-בקרה), פסוק 225). השיעים לאורך הדורות נהגו במדינות סוניות להתחזות לסונים בהתאם לעקרון התקייה. המהפכה האסלאמית באיראן ב-1979 קראה לסיום התקייה של השיעים. לטענת המזרחן ד"ר מרדכי קידר, דוגמה בת זמננו לשימוש ב'תקייה' היא השלום עם מצרים, אשר התבסס על פסק הלכה של המוסד הדתי האסלאמי העליון במצרים, אל-אזהר, ואשר על סמך יסוד ה'תקייה' התיר לאנואר סאדאת לבצע שלום עם ישראל, תוך הימנעות משימוש במילה 'זמני' אך באופן עקיף על ידי השימוש במונח הנרדף "הסכם חודיבייה", כל זאת לאחר פסק מאותו מוסד, שקבע בפסק הלכה (פתווה) קודם לו כי יש להשמיד ולהחריב את ישראל עד סוף כל הדורות או עד שהיא תיכלה. מסמך פסק ההלכה האחרון בן שלושת העמודים, המתיר לעשות שלום עם ישראל, פורסם בזמנו בגלוי ובהרחבה בתקשורת המצרית. Etan Kohlberg. “Some Imāmī-Shīʿī Views on Taqiyya.” Journal of the American Oriental Society, vol. 95, no. 3, 1975, pp. 395–402. JSTOR, www.jstor.org/stable/599351. Louis Medoff, "TAQIYA i. In Shiʿism," Encyclopædia Iranica, online edition תקייה, באתר אנציקלופדיה בריטניקה (באנגלית) Strothmann, R., “Taḳīya”, Encyclopaedia of Islam, First Edition. הכללים של האסלאם - פרק 1 - עם מרדכי קידר, נבדק ב-2022-01-02 Etan Kohlberg, “Some Imāmī Shīʿī views on taqiyya,” JAOS 95 (1975), pp. 305-402. חיים סולוביצ'יק, "בין חבל ערב לחבל אדום", עמ' 150–151, בתוך: קדושת החיים וחירוף הנפש, בעריכת ישעיהו גפני ואביעזר רביצקי, ירושלים תשנ"ג. רבאח חלבי, אזרחים שווי חובות: זהות דרוזית והמדינה היהודית, הקיבוץ המאוחד, 2006, עמ' 18. Kamran Ekbal, "TAQIYA ii. AMONG BABIS AND BAHAIS", Encyclopædia Iranica. ד"ר מרדכי קידר בהרצאה זו (בדקות: 01:00:32 ואילך) ד"ר מרדכי קידר בהרצאה 1:03:37 המזרחן ד"ר מרדכי קידר., בהרצאה זו (1:01:03) ד"ר מדרכי קידר בהרצאה הנ"ל.